Die vlieëplak in jou leerstasie – Kleuter Kliek
Ons het op ons Facebook groep Graad R sonder werkskaarte gevra dat ons lede idees gee met vlieëplakke. Waarvoor kan jy alles hierdie vlieëplak inspan? Hier is ons super kreatiewe oulike juffies en mammas se antwoorde :
Elsa de Witt sê : Slaan balonne vir mekaar!
Alta Jordaan sê : Pluimballetjies kan ook geslaan word. Vir die heel klein peutertjies sal 'n boontjiesakkie ook so gedra kan word. Mens kan self vir die ouer outjies dit as 'n Midlynkruisingsoefening kon gebruik. Sit die een handjie op die teenoorstaande skouertjie en loop met die boontjiesakkie op die plakkie reg in die middel van die lyf of effens skuins vorentoe.
Ronél Coetzee het ook 'n bydra : Pak kaartjies met verskillende hoeveelhede op die vloer uit. Roep 'n getal uit en die maatjie moet die regte versameling soveel keer slaan. Pak vorms op die vloer uit. Roep 'n vormnaam uit waarop die maatjie moet slaan. 'n Groep maats kan saam lettergrepe van woorde slaan.
Janica Bothma Ehlers is sommer vol gedagtes en planne : Sit n vissie op die spaan en loop met die vissie heen en weer